JayJayThrowThrow/commonwealth-wiki-mix huggingface dataset:
പെരുന്നാൾ

വലിയ പെരുന്നാൾ എന്നു് പദാർത്ഥം.കേരളത്തിൽ മുസ്ലീങ്ങളുടെയും ഉൽസവങ്ങളെയാണ്‌ പെരുന്നാൾ എന്നു് പറയുന്നത്. പോലെത്തന്നെ മുസ്ലികളും മതപരമായ 2 ആഘോഷങ്ങൾ ആണ് പെരുന്നാൾ എന്ന് അറിയപ്പെടുന്നത്
മുസ്ലീങ്ങളുടെ പെരുന്നാളുകൾ

മുസ്ലിംങ്ങളുടെ ഇടയിൽ കൊണ്ടാടുന്ന 2 ആഘോഷങ്ങളാണ് വലിയ പെരുന്നാളും, ചെറിയ പെരുന്നാളും. റമദാനിനു ശേഷം ഷവ്വാൽ മാസം ഒന്നാം ദിവാസമാണ് ചെറിയ പെരുന്നാൾ ആഘോഷം. അറബിയിൽ ഈദുൽ ഫിത്വർ എന്നറിയപ്പെടുന്നു.
വലിയപെരുന്നാൾ എന്നറിയപ്പെടുന്ന ബലിപെരുന്നാൾ ആണ് മുസ്ലീങ്ങളുടേ മറ്റൊരു പെരുന്നാൾ. മാസം ദുൽ-ഹിജ്ജ് 10 നാണ് ഈ ദിനം.വലിയ പെരുന്നാളും ചെറിയ പെരുന്നാളും എന്ന പേര് എങ്ങനെ വന്നു .മൃഗത്തെ ബലിയറുക്കുന്ന കർമ്മം നടക്കുന്നത് കൊണ്ടാണ് ബലി പെരുന്നാൾ എന്ന് പറയുന്നത് . ഫലസ്തീൻ ലബ്നാൻ മിസ്റ് ഇറാഖ് ലിബിയ ഇന്ത്യ തുടങ്ങിയ രാജ്യങ്ങളിൽ ഈദുൽ അക്ബർ വലിയ പെരുന്നാൾ എന്നും പറയാറുണ്ട് ദുൽഹിജ്ജ 13 വരെ നിസ്കാര ശേഷം തക്ബീർ ചൊല്ലുന്നതിനാൽ മൂന്ന് ദിവസം ആഘോഷം നീണ്ട് നിൽക്കുന്നത് കൊണ്ടാണ് വലിയ പെരുന്നാൾ എന്ന് പേര് വന്നത്. രണ്ട് പെരുന്നാളും ത്യഗത്തിിന്റെയും സമർപണത്തിന്റെയും ഭാഗമാണ് .അതുപോലെ നിർബന്ധ ദാനമായ സകാത്തും പെരുന്നാളുമായി യാതൊരു ബന്ദ്ധവുമില്ല.
അവലംബം
കരുവാറ്റ

കേരളത്തിലെ ആലപ്പുഴ ജില്ലയിൽ ഹരിപ്പാടിന് അടുത്താണ് കരുവാറ്റ എന്ന ഗ്രാമം. കരുവാറ്റ വള്ളംകളിയും,കരുവാറ്റ ചുണ്ടനും പ്രസിദ്ധമാണ്. അച്ചങ്കോവിലാർ ഈ ഗ്രാമത്തിന്റെ ഒരു അതിർത്തിയാണ്‌. ദേശീയപാത 47-ഉം, തീരദേശ റയിൽവെയും ഈ ഗ്രാമത്തിലൂടെ കടന്നു പോകുന്നു ആലപ്പുഴ ജില്ലയിലെ ആദ്യ ഇ സാക്ഷരത പഞ്ചായത്താണ് കരുവാറ്റ .
ചരിത്രം

കായംകുളം മഹാരാജാവിന്റെ കീഴിലാ‍യിരുന്ന ഈ പ്രദേശം 1752-ൽ മാർത്താണ്ഡവർമ്മ പിടിച്ചെടുക്കുകയും ഇവിടെ താവളം അടിച്ച്‌ ചെമ്പകശ്ശേരി ആക്രമിക്കുകയും ചെയ്തു.
പ്രസിദ്ധ വ്യക്തികൾ

*ജ്ഞാനപീഠജേതാവ് ശിവശങ്കരപ്പിള്ള
*ചന്ദ്രൻ - ദേശിയ അദ്ധ്യാപക അവാർഡ് ജേതാവ്
*ചെങ്ങാരപ്പള്ളി നാരായണൻ പോറ്റി ( M.A.Llb) .ആർ.എസ്. പി. യുടെ സ്ഥാപക നേതാക്കളിൽ പ്രമുഖൻ, എം.എൽ. എ., സാഹിത്യകാരൻ, പത്രാധിപർ, കോളേജ് അദ്ധ്യാപകൻ, എന്നീ നിലകളിൽ ശോഭിച്ചു

* കരുവാറ്റ എൻ ഗോവിന്ദൻ ജ്യോൽസ്യർ - പ്രസിദ്ധ ജ്യോതിഷ പണ്ഡിതൻ
ജ്യോതിഷരത്നം ജ്യോതിഷവാചസ്പതി
വിദ്യാഭ്യാസ സ്ഥാപനങ്ങൾ

Govern.LPSchool karuvatta north

*സെന്റ് ജോസഫ് എൽ പി സ്‌കൂൾ കരുവാറ്റ വടക്ക്
*എൻ.എസ്.എസ്. ഹൈസ്കൂൾ, കരുവാറ്റ
*സെന്റ് ജെയിംസ് യു.പി.എസ്.
*എം ജി എം ഇംഗ്ലീഷ് മീഡിയം ഹയർ സെക്കണ്ടറി സ്കൂൾ (മങ്കുഴി പള്ളി സ്കൂൾ )
*കുമാരപുരം എല് പി ജി സ്കൂൾ
*കുമാരപുരം എല് പി സ്കൂൾ

*കുഴിക്കാട്‌ LPS * ഗവ . എൽ പി സ്കൂൾ കാരമുട്ട് .

എസ് എൻ ഡി പി യു പി സ്‌കൂൾ

*എസ് കെ വീ എൻ എസ് എസ് യു പി എസ്

എൻ എസ് എസ് ഗേൾസ് സ്ക്കൂൾ
പുറത്തേക്കുള്ള കണ്ണികൾ
ഫാരിസ് അബൂബക്കർ

ദീപിക ദിനപത്രത്തിന്റെ മുൻ‌കാല ഉടമസ്ഥനും, നിലവിൽ ചെന്നൈ ആസ്ഥാനമാക്കി പ്രവർത്തിക്കുന്ന ബിസിനസ്സുകാരനുമാണ്‌ എം.എ. ഫാരിസ് എന്ന ഫാരിസ് അബൂബക്കർ. യഥാർത്ഥ പേര്‌ മുണ്ടയിൽ അബൂബക്കർ ഫാരിസ് .
ജീവിതരേഖ

കോഴിക്കോട് ജില്ലയിലെ കൊയിലാണ്ടിക്കടുത്ത നന്തി എന്ന സ്ഥലത്തു ജനിച്ചു. അച്ഛൻ:മുണ്ടയിൽ അബൂബക്കർ, അമ്മ മറയക്കാരത്ത് സോഫീയ്യാ. പൊയിൽക്കാവ് ഹൈസ്കൂളിൽ നിന്നും, കോഴിക്കോട് ഫാറൂഖ് കോളേജിൽ നിന്നുമായി വിദ്യാഭ്യാസം. ബിരുദമെടുത്ത ശേഷം ചെന്നൈയിൽ ചെറിയരീതിയിൽ തുകൽ ഉല്പ്പന്നങ്ങളുടെ വ്യാപാരത്തിലേർപ്പെട്ടിരുന്ന പിതാവിനെ സഹായിക്കാൻ ചെന്ന ഫാരിസ് വളരെ പെട്ടെന്നു തന്നെ കയറ്റുമതി ബിസിനസിലൂടെ സമ്പന്നനായിമാറി. ബിസിനസിൽ കർക്കശമായ സ്വകാര്യത പുലർത്തുന്ന ഫാരിസിന്റെ ബിസിനസ് ബന്ധങ്ങൾ പലപ്പോഴും മാധ്യമങ്ങളിൽ ചർച്ചാ വിഷയമായിട്ടുണ്ട്.
മാധ്യമ ശ്രദ്ധ

നഷ്ടത്തിലായ ദീപിക ദിനപത്രത്തിന് ഫാരിസ് സംഭാവന നൽകുകയും പിന്നീട് അത് പത്രവ്യവസായി എന്ന നിലയിൽ ഏറ്റെടുക്കുകയും ചെയ്തു..ഇതേ തുടർന്ന് ദീപികയിലെ പത്രപ്രവർത്തകർ ഉൾപ്പെടെ ഇരുന്നൂറോളം ജീവനക്കാരെ സ്വയം വിരമിക്കൽ പദ്ധതിയുടെ മറവിൽ നിർബന്ധിതമായി പുറത്താക്കിയത് വിവാദമായിരുന്നു. ഫാരിസും രാഷ്ട്രദീപിക കമ്പനിയുടെ അന്നത്തെ ചെയർമാനായിരുന്ന കാഞ്ഞിരപ്പള്ളി സീറോ മലബാർ രൂപതാ ബിഷപ്പ് മാർ. മാത്യു അറക്കലും തമ്മിലുള്ള ബന്ധം സംശയാസ്പദമാണെന്ന് കേരളശബ്ദം വാരിക, ഓശാന തുടങ്ങിയ പ്രസിദ്ധീകരണങ്ങൾ ആരോപിച്ചു

2007-ൽ കണ്ണൂരിൽ നടന്ന നായനാർ സ്മാരക ഫുട്ബോൾ മേളയ്ക്ക് 60 ലക്ഷം രൂപ എന്ന വലിയ തുക സ്പോൺസർഷിപ്പ് വെളിപ്പെടുത്താതെ നല്കിയതിലും സംശയകരമായ വസ്തുതകൾ ഉണ്ടെന്ന് മാതൃഭൂമി ദിനപത്രം ആരോപിച്ചു.. പ്രസ്തുത ആരോപണങ്ങളെ ഫാരിസിൻറെ കീഴിലുള്ള ദീപിക ദിനപത്രം ശക്തമായി എതിർത്തു.

സി.പി.എം.-ലെ എതിർ വിഭാഗത്തിന്റെ പക്ഷം പിടിച്ചുകൊണ്ടും തനിക്കെതിരായും ദീപികയിൽ തുടരെ വാർത്തകൾ വന്നതിന്‌ അനുബന്ധമായി കേരളത്തിലെ മുഖ്യമന്ത്രിയായ വി.എസ്. അച്യുതാനന്ദൻ ഫാരിസിനെ "വെറുക്കപ്പെട്ടവൻ" എന്നു വിശേഷിപ്പിച്ചു. ആ പദപ്രയോഗം പ്രസ്തുത വിവാദം കൂടുതൽ ജനശ്രദ്ധ ആകർഷിക്കാൻ ഇടയാക്കി. "വെറുക്കപ്പെട്ടവൻ" എന്ന പരാമർശം മാധ്യമങ്ങളിൽ വളരെ ചർച്ചാ വിഷയമാവുകയും ഫാരിസിന്റെ സ്വകാര്യത വിവാദമാവുകയും ചെയ്തപ്പോൾ മാർക്സിസ്റ്റ് പാർട്ടിയുടെ നിയന്ത്രണത്തിലുളള കൈരളി ചാനൽ ഫാരിസുമായുള്ള അഭിമുഖം രണ്ടു ദിവസങ്ങളിലായി സംപ്രേഷണം ചെയ്തു. പ്രസ്തുത അഭിമുഖത്തിനുശേഷം ഫാരിസ് പി.ടി. ഉഷയുടെ സ്കൂൾ ഓഫ് അത്‌‍ലറ്റിക്സിന്‌ ഒന്നരക്കോടിരൂപ സംഭാവന നല്കിയിരുന്നു എന്ന വാർത്തയും പ്രസ്തുത വാർത്ത പുറത്തുവന്നതിനുശേഷം പി.ടി. ഉഷയുടെ സ്കൂളിനുനേരെ നടന്നെന്ന് ആരോപിക്കപ്പെടുന്ന പ്രവർത്തനങ്ങളും വിവാദമായി. അതുപോലെ, ഫാരിസിന്റെ മൂന്നു കമ്പനികളിൽനിന്ന് 50 ലക്ഷം അമേരിക്കൻ ഡോളർ നഷ്ടപരിഹാരം ലഭിക്കുന്നതിനായി സിംഗപ്പൂരിലെ നാഷണൽ കിഡ്നി ഫൗണ്ടേഷൻ നൽകിയ കേസിൽ അദ്ദേഹത്തിന്‌ സിംഗപ്പൂർ കോടതി സമ്മൻസ് അയച്ചു എന്ന വാർത്തയും അതീവ ജനശ്രദ്ധയാകർഷിച്ചു.

2008 സെപ്റ്റംബർ മൂന്നിന് നടത്തിയ വാർത്താ സമ്മേളനത്തിൽ ഫാരിസ് വെറുക്കപ്പെട്ടവനാണെന്ന അഭിപ്രായത്തിൽ ഉറച്ചു നിൽക്കുന്നതായി മുഖ്യമന്ത്രി വി.എസ്. അച്യുതാനന്ദൻ ആവർത്തിച്ചു.
അവലംബം


അവലംബം

# kidney foundation
# Prodigal Scribe
# human rights kerala
# Interview with Pharis Aboobacker


വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ


വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഇന്ത്യൻ വ്യവസായികൾ
പൊട്ടിച്ചെന

250px|right|thumb|പൂച്ചോലമാട്
മലപ്പുറം ജില്ലയിലെ വേങ്ങരക്കടുത്ത് കണ്ണമംഗലം പഞ്ചായത്തിലെ ഒരു ഗ്രാമമാണ് പൂച്ചോലമാട് അഥവാ പൊട്ടിച്ചെന.വേങ്ങര അങ്ങാടിയിൽ നിന്നും 2 കി.മി. അകലെയാണ്‌ ഈ ഗ്രാമം.ചേറൂർ പാണക്കാട് പൂക്കോയ തങ്ങൾ സ്മാരക യതീം ഖാനയുടെ പിറക് വശത്തായി സ്ഥിതി ചെയ്യുന്ന ഒരു കാർഷിക ഗ്രാമമാണു ഇത്.നൊട്ടപ്പുറം, പൊട്ടനാപ്പ്, മുട്ടുമ്പുറം തോന്നി എന്നിവയൊക്കെ ഈ വലിയ ഗ്രാമത്തിന്റെ ഉൾപ്രദേശങ്ങളാണ്.
പേരിനു പിന്നിൽ

പൂവിൽ ച്ചോല എന്നറിയപെടുന്ന ഒരു ചോല (ചെറിയ കുളം) അതിൻറെ മാട് (കുന്ന്) എന്നതിൽ നിന്നാണു പൂച്ചോലമാട് എന്ന പേരു ഈ പ്രദേശത്തിനു ലഭിക്കാൻ കാരണം. ഈ ഗ്രാമത്തിൻറെ ഹൃദയ ഭാഗത്ത് ഒരു നീർച്ചാൽ (ചെന)പാറ ഇടുക്കിലൂടെ ഒഴുകുന്നുണ്ട്.അതിനാൽ ഈ പ്രദേശത്തെ പൊട്ടി ചെന എന്ന പേരിലും അറിയപ്പെടുന്നു.
ചരിത്രത്തിൽ

മലബാറിൽ ബ്രിട്ടീഷുകാർക്കെതിരെ നടന്ന വിപ്ലവപോരാട്ടങ്ങളിൽ ഈ പ്രദേശത്തുകാർ മുഖ്യ പങ്ക് വഹിച്ചിട്ടുണ്ട്. ബ്രീട്ടീഷുകാർക്കെതിരെ പോരാടി രക്തസാക്ഷികളായ 17 പേരുടെ ശവകുടീരങ്ങൾ പൂച്ചോലമാട് സ്ഥിതി ചെയ്യുന്നു.
വിദ്യാഭ്യാസ സ്ഥാപനങ്ങൾ

*നൊട്ടപ്പുറം ഗവ:എൽ.പി.സ്കൂൾ,
*പൊട്ടീച്ചെനക്കൽ അംഗൻവാടി,
*മുസ്ലിം മത പാഠശാല,പൊട്ടിച്ചെന
ആരാധാനലായങ്ങൾ

*തോന്നിപ്പുറായ ശിവ ക്ഷേത്രം
*പൂച്ചോലമാട് ജുമാ മസ്ജിദ്
പ്രധാന ആകർഷണങ്ങൾ

*ഞാറൺ കുളം
*പുത്തൻ കുളം
*താഴത്തെ കുളം
അയൽ ഗ്രാമങ്ങൾ

# തെക്ക് വശത്ത് വെട്ടുതോട്
# വടക്ക് വശം അച്ചനമ്പലം
# പടിഞ്ഞാർ വശത്ത് മുട്ടുംപുറം
# കിഴക്ക് ചേറൂർ
ഗതാഗതം

വേങ്ങര നിന്നും പൂച്ചോലമാട് വഴി കുന്നുംപുറത്തേക്ക് ഒരു മിനി ബസ് സർവ്വീസും അച്ചനമ്പലത്തേക്ക് പാരലൽ ജീപ്പ് സർവ്വീസും നടത്തുന്നുണ്ട്.
വേങ്ങര ടൗണിൽ നിന്നും എസ്.എസ് റോഡ് വഴി 2.065 കിലോമീറ്റർ ദൂരെയാണ് പൂച്ചോലമാട് ഗ്രാമം സ്ഥിതിചെയ്യുന്നത്. കണ്ണമംഗലം പഞ്ചായത്തിന്റെ ആസ്ഥാന ഗ്രാമമായ അച്ചനമ്പലത്തേക്ക് ഇവിടെ നിന്നും ഒന്നര കിലോ മീറ്ററോളം ദൂരമുണ്ട്. നാഷണൽ ഹൈവേ 17 ലെ കൂരിയാട്ടേക്ക് പാക്കടപുറായ വഴി 6.1 കിലോമീറ്ററും ഏറ്റവും അടുത്തുള്ള പരപ്പനങ്ങാടി റെയിൽ വേ സ്റ്റേഷനിലേക്ക് 20.2 കിലോമീറ്ററും ദൂരമൂണ്ട്.
കരിപ്പൂർ എയർപോർട്ടിൽ നിന്നും 15.1 കിലോമീറ്ററും ജില്ലാ ആസ്ഥാനമായ മലപ്പുറത്ത് നിന്നും 17.3 കിലോമീറ്ററും ദൂരേയാണ് ഈ ഗ്രാമം. കാലിക്കറ്റ് യൂനിവേഴ്‌സിറ്റി കാമ്പസിലെത്താൻ ഇവിടെ നിന്നും അച്ചനമ്പലം-കുന്നുംപുറം-പറമ്പിൽ പീടിക വഴി 16.3 കിലോമീറ്റർ യാത്രചെയ്താൽ മതി.
ആരോഗ്യം

വേങ്ങര പ്രാഥമികാരോഗ്യ കേന്ദ്രത്തിന് കീഴിൽ പ്രവർത്തിക്കുന്ന ഒരു ഉപകേന്ദ്രം പൂച്ചോലമാട്ടുള്ള തോന്നിയിൽ സ്ഥിതിചെയ്യുന്നുണ്ട്.
പ്രധാന വ്യക്തികൾ

* സി.എം സൈത് മുഹമ്മദ് (സീനിയർ ഡെപ്യൂട്ടി ട്രാൻസ്‌പോർട്ട് കമ്മീഷണർ)
ചിത്രശാല


പ്രമാണം:Narankulam.jpg|നാരേൻ കുളം, ഒരു പഴയ പടം
ചിത്രം:ഞാറൺ കുളം.jpg|ഞാറൺ കുളം

അവലംബം


പുറത്തേക്കുള്ള കണ്ണികൾ

*പൊട്ടിച്ചെന വിക്കിമാപ്പിയയിൽ
*പൂച്ചോലമാട് (പൊട്ടിച്ചെന)പത്ര വാർത്ത


വിഭാഗം:മലപ്പുറം ജില്ലയിലെ ഗ്രാമങ്ങൾ
ഇം‌പ്രെഷനിസം

right|മോണെയുടെ ചിത്രങ്ങൾ
1860-കളിൽ തങ്ങളുടെ ചിത്രങ്ങൾ പ്രദർശിപ്പിച്ചുതുടങ്ങിയ പാരീസ് ആസ്ഥാനമാക്കിയ കലാകാരന്മാരുടെ ഒരു അയഞ്ഞ കൂട്ടായ്മയിൽ നിന്ന് പത്തൊമ്പതാം നൂറ്റാണ്ടിൽ ഉരുത്തിരിഞ്ഞ കലാ‍ശാഖയാണ്‌ ഇം‌പ്രെഷനിസം. ഈ പ്രസ്ഥാനത്തിന്റെ പേരു വന്നത് ക്ലോദ് മോനെയുടെ ഇം‌പ്രെഷൻ, സൺറൈസ് (ഇംപ്രെഷൻ, സൊളീ ലെവാന്ത്) എന്ന ചിത്രത്തിൽ നിന്നാണ്. ഈ ചിത്രം കണ്ട് നിരൂപകനായ ലൂയി ലെറോയ്, ല് ഷാറിവാരി എന്ന പുസ്തകത്തിൽ എഴുതിയ ആക്ഷേപഹാസ്യലേഖനത്തിൽ ഇം‌പ്രെഷനിസം എന്ന വാക്ക് ആദ്യമായി ഉപയോഗിക്കുകയായിരുന്നു.
പ്രത്യേകതകൾ

താരതമ്യേന ചെറുതായ, നേർത്ത, എന്നാൽ തെളിഞ്ഞുകാണാവുന്ന ബ്രഷ് വരകൾ, തുറന്ന കമ്പോസിഷൻ (ആഖ്യാനം), വെളിച്ചത്തിനും സമയത്തിനനുസരിച്ച് വെളിച്ചത്തിന്റെ മാറുന്ന ഗുണങ്ങളിലും ഉള്ള ഊന്നൽ, സാധാരണമായ വിഷയങ്ങൾ, മനുഷ്യന്റെ സംവേദനത്തിനും അനുഭവത്തിനും ഒരു പ്രധാന ഘടകമായി ചലനത്തെ ഉൾക്കൊള്ളിക്കൽ, അസാധാരണമായ ദൃശ്യകോണുകൾ എന്നിവ ഇം‌പ്രെഷനിസ്റ്റ് പെയിന്റിങ്ങുകളുടെ പ്രത്യേകതകളാണ്.

ദൃശ്യകലകളിൽ ഇം‌പ്രെഷനിസത്തിന്റെ ആരംഭം ഇതിനു സമമായ കലാശാഘകൾ മറ്റ് കലാരംഗങ്ങളിലും ഉൽഭവിക്കുന്നതിനു കാരണമായി. ഇം‌പ്രെഷനിസ്റ്റ് സംഗീതം, ഇം‌പ്രെഷനിസ്റ്റ് സാഹിത്യം എന്നിവ ഇതിൽ പെടും.

ഇതേ ശൈലിയിൽ പത്തൊൻപതാം നൂറ്റാണ്ടിന്റെ അവസാനത്തിനു ശേഷവും നിർമ്മിച്ച കലാരൂപങ്ങളേയും ഇം‌പ്രെഷനിസം എന്ന വാക്ക് കൊണ്ട് വിവക്ഷിക്കുന്നു.

right

thumb|right| ഒരു നാടകവേദിയിലെ ഇരിപ്പിടത്തിൽ ലിഡിയ തന്റെ കൈകളിൽ ഊന്നി നിൽക്കുന്നു (1879) - മേരി കസ്സാറ്റ് വരച്ച ചിത്രം

അക്കാലത്തെ, ആദ്യകാല ഇംപ്രഷനിസ്റ്റുകൾ അക്കാദമിക് പെയിന്റിംഗിന്റെ നിയമങ്ങൾ ലംഘിച്ചു. യൂജിൻ ഡെലാക്രോയിക്സ്, ജെ. എം. ഡബ്ല്യു. ടർണർ തുടങ്ങിയ ചിത്രകാരന്മാരുടെ മാതൃക പിന്തുടർന്ന് വരകൾക്കും രൂപരേഖകൾക്കും പ്രാധാന്യം നൽകുന്ന സ്വതന്ത്രമായി ബ്രഷ് ചെയ്ത നിറങ്ങളിൽ നിന്നാണ് അവർ അവരുടെ ചിത്രങ്ങൾ നിർമ്മിച്ചത്. ആധുനിക ജീവിതത്തിന്റെ റിയലിസ്റ്റിക് രംഗങ്ങളും അവർ വരച്ചു, പലപ്പോഴും ട്ട്‌ഡോർ വരച്ചു. മുമ്പ്, സ്റ്റിൽ ലൈഫുകളും പോർട്രെയ്റ്റുകളും ലാൻഡ്സ്കേപ്പുകളും സാധാരണയായി ഒരു സ്റ്റുഡിയോയിൽ വരച്ചിരുന്നു. ഔട്ട്‌ഡോർ അല്ലെങ്കിൽ എൻ പ്ലെയിൻ എയർ പെയിന്റ് ചെയ്യുന്നതിലൂടെ സൂര്യപ്രകാശത്തിന്റെ ക്ഷണികവും ക്ഷണികവുമായ ഫലങ്ങൾ പകർത്താൻ ഇംപ്രഷനിസ്റ്റുകൾ കണ്ടെത്തി. വിശദാംശങ്ങൾക്ക് പകരം മൊത്തത്തിലുള്ള വിഷ്വൽ ഇഫക്റ്റുകൾ അവർ ചിത്രീകരിച്ചു, ഒപ്പം തീവ്രമായ വർണ്ണ വൈബ്രേഷന്റെ പ്രഭാവം നേടുന്നതിന് മിശ്രിതവും ശുദ്ധവുമായ മിശ്രിത നിറത്തിന്റെ ഹ്രസ്വ "തകർന്ന" ബ്രഷ് സ്ട്രോക്കുകൾ സുഗമമായി മിശ്രിതമോ ഷേഡോ ചെയ്യാത്തതോ പോലെ ഉപയോഗിച്ചു.


left|Paintings by Sisley.
center|Paintings by Pissarro
right|Paintings by Berthe Morisot


വർഗ്ഗം:കല
ആധുനികത

thumb|right|300px|ഹാൻസ് ഹോഫ്മാൻ, "ദ് ഗേറ്റ്", 1959–1960, ശേഖരം: [[സോളമൻ ആർ. ഗഗ്ഗൻ‌ഹീം മ്യൂസിയം.]]

1914-നു മുൻപുള്ള മൂന്നു പതിറ്റാണ്ടുകളിൽ കല, വാസ്തുവിദ്യ, സംഗീതം, സാഹിത്യം എന്നിവയിലും പ്രായോഗിക കലകളിലും (അപ്ലൈഡ് ആർട്ട്സ്) ഉണ്ടായ നവോത്ഥാന മുന്നേറ്റങ്ങളുടെ ശ്രേണിയെ ആണ് മോഡേണിസം (ആധുനികത) എന്ന പദം കൊണ്ട് വ്യവക്ഷിക്കുന്നത്.
ശാസ്ത്രീയ അറിവുകളുടെയും സാങ്കേതികവിദ്യയുടെയും പരീക്ഷണങ്ങളുടെയും അടിസ്ഥാനത്തിൽ മനുഷ്യനു തന്റെ ചുറ്റുപാടുകളെ നിർമ്മിക്കാനും മെച്ചപ്പെടുത്താനും മാറ്റിയെഴുതുവാനും ഉള്ള ശക്തിയെ ഊന്നിപ്പറയുന്ന ചിന്താധാരയാണ് മോഡേണിസം. മോഡേണിസത്തിന്റെ കാതൽ മുന്നേറ്റാത്മകവും ശുഭാപ്തിവിശ്വാസം നിറഞ്ഞതും ആണെന്ന് കാണാം. / ആധുനികതയുടെ അടിസ്ഥാന തത്വങ്ങളെ കുറിച്ച് ഹെൻറി ഹെൻട്രി എഴുതിയ "ആധുനികതയ്ക്ക് ഒരു മുഖവുര "എന്ന പുസ്തകത്തിൽ ഗ്രന്ഥകാരൻ പറയുന്നു.
"കലയിലും സാഹിത്യത്തിലും ശാസ്ത്രത്തിലും സാങ്കേതികവിദ്യയിലും രാഷ്ട്രീയ സാമൂഹ്യ ജീവിതത്തിലും ഇന്ന് ആധുനികതയുടെ സാന്നിധ്യം ആരെങ്കിലും കാണാതെ പോകുന്നു എങ്കിൽ അവർ തിമിര രോഗികളോ അന്ധന്മാരോ ആണ് "
.
യൂറോപ്പിലും അമേരിക്കയിലും മാത്രമല്ല ആധുനികതയുടെ സാന്നിധ്യം ഇന്ന് കണ്ടു വരുന്നത് സോഷ്യലിസ്റ്റ് രാജ്യങ്ങളിൽ പോലും ആധുനികതകടന്ന് ചെന്നിരിക്കുന്നു.
ചരിത്രവും ചിന്തയും

പാശ്ചാത്യ സമൂഹത്തിൽ പത്തൊൻപതാം നൂറ്റാണ്ടിന്റെ അവസാനത്തിലും ഇരുപതാം നൂറ്റണ്ടിന്റെ ആരംഭത്തിലും വന്ന പല രാഷ്ട്രീയ, സാമൂഹിക, സാംസ്കാരിക മുന്നേറ്റങ്ങളെയും മോഡേണിസം ഉൾക്കൊള്ളുന്നു. പക്ഷേ മോഡേണിസം മനുഷ്യന്റെ അസ്തിത്വത്തിന്റെ എല്ലാ ഘടകങ്ങളെയും, വാണിജ്യം മുതൽ തത്ത്വചിന്ത വരെ, പുനർ‌വിചിന്തനം ചെയ്യുന്നതിനെയും പുരോഗതിയെ എന്താണ് തടഞ്ഞുനിറുത്തുന്നത് എന്ന് കണ്ടെത്തുന്നതിനെയും അതിനെ അതേ ലക്ഷ്യം നേടുന്നതിനുവേണ്ടിയും, പുരോഗമനാത്മകവും അതുകൊണ്ടുതന്നെ മെച്ചപ്പെട്ടതുമായ ഘടകങ്ങൾകൊണ്ട് മാറ്റുന്നതിനെയും പ്രേരിപ്പിച്ചു. കാതലായി, മോഡേണിസ്റ്റ് പ്രസ്ഥാനം യന്ത്രവൽകൃതവും വ്യവസായവൽകൃതവുമായ കാലഘട്ടത്തിന്റെ പുതിയ യാഥാർത്ഥ്യങ്ങൾ ശാശ്വതമാണെന്ന് വാദിച്ചു. ജനങ്ങൾ അവരുടെ ലോകവീക്ഷണത്തെ പുതിയത് നല്ലതെന്നും സത്യം എന്നും സുന്ദരം എന്നും സമ്മതിക്കാനായി മാറ്റണം എന്ന് മോഡേണിസ്റ്റുകൾ വാദിച്ചു. ആധുനിക ഭൗതികശാസ്ത്രം (ക്വാണ്ടം, ആപേക്ഷികത), ആധുനിക തത്ത്വശാസ്ത്രം (അനലിറ്റിക്കൽ, കോണ്ടിനെന്റൽ), ആധുനിക സംഖ്യാശാസ്ത്രം, തുടങ്ങിയവയും ഈ കാലഘട്ടത്തിൽ നിന്നാണ് (ഇവ ആധുനികത (മോഡേണിസം)) എന്ന പദത്തിന്റെ നിർവ്വചനത്തിൽ വരുന്നില്ല. മാറ്റത്തെ കൈനീട്ടി സ്വീകരിച്ച മോഡേണിസം പത്തൊൻപതാം നൂറ്റാണ്ടിലെ ചരിത്രപരവും പുസ്തകങ്ങളിലൂന്നിയതും ആയ പാരമ്പര്യങ്ങളെ എതിർത്ത ചിന്തകരുടെ കൃതികൾ ഉൾക്കൊള്ളുന്നു. പാരമ്പര്യ കലാരൂപങ്ങൾ, വാസ്തുവിദ്യ, സാഹിത്യം, മതവിശ്വാസം, സാമൂഹിക ഘടന, ദൈനംദിന ജീവിതം എന്നിവ പഴയതായി എന്ന് ഇവർ വിശ്വസിച്ചു. ഇവർ വ്യവസായവൽകൃതമായി ഉരുത്തിരിഞ്ഞ ലോകത്തിന്റെ പുതിയ സാമ്പ്പത്തിക, സാമൂഹിക, രാഷ്ട്രീയ വ്യവസ്ഥകളെ നേരിട്ട് അഭിമുഖീകരിച്ചു.
ചിലർ 20-ആം നൂറ്റാണ്ടിലെ കലയെ മോഡേണിസം (ആധുനികത), പോസ്റ്റ് മോഡേണിസം (ഉത്തരാധുനികത) എന്നിങ്ങനെ രണ്ടായി തിരിക്കുന്നു. മറ്റുചിലർ ഇതുരണ്ടും ഒരേ മുന്നേറ്റത്തിന്റെ രണ്ടുവശങ്ങൾ മാത്രമാണെന്ന് വാദിക്കുന്നു.
അവലംബം
സർ‌റിയലിസം

right|thumb|250px|മാക്സ് ഏൺസ്റ്റ്. [[ദ് എലെഫന്റ് സെലെബെസ്, 1921]]
1920-കളുടെ മദ്ധ്യത്തിൽ ആരംഭിച്ച കലാ പ്രസ്ഥാനമാണ് സർറിയലിസം. ഈ പ്രസ്ഥാനത്തിലെ അംഗങ്ങളുടെ ദൃശ്യ കൃതികൾക്കും രചനകൾക്കുമാണ് സർറിയലിസം പ്രസിദ്ധം. ആശ്ചര്യത്തിന്റെ കളി, അവിചാരിതമായ കൂട്ടിച്ചേർക്കലുകൾ, നോൺ സെക്വിറ്റർ, തുടങ്ങിയവ സർറിയലിസ്റ്റ് കൃതികളുടെ പ്രത്യേകതയാണെങ്കിലും സർറിയലിസ്റ്റ് കലാകാരന്മാർ തങ്ങളുടെ കൃതികളെ സർറിയലിസ്റ്റ് തത്ത്വചിന്താധാരയുടെ പ്രകാശനമായും കൃതി അതിന്റെ ഒരു ഭാഗമായും മാത്രം കരുതുന്നു. സർറിയലിസ്റ്റ് പ്രസ്ഥാനത്തിന്റെ നേതാവായ ആന്ദ്രെ ബ്രെട്ടൺ സർറിയലിസം എല്ലാത്തിനും ഉപരി ഒരു വിപ്ലവപ്രസ്ഥാനം ആണെന്ന് പ്രഖ്യാപിച്ചു. അനേകം പ്രസിദ്ധ ചിത്രകാരന്മാർ സർറിയലിസ്റ്റ് വീക്ഷണഗതി അംഗീകരിക്കുകയും ഒരു പ്രസ്ഥാനമായി അതിനെ വളർത്തുകയും ചെയ്തു. എങ്കിലും ആ പ്രസ്ഥാനത്തിൽ അംഗങ്ങളല്ലാതിരുന്ന പ്രശസ്ത സ്പാനിഷ് ചിത്രകാരൻമാരായ ഡാലിയുടെയും പിക്കാസോയുടെയും ചിത്രങ്ങളാണ് സർറിയലിസത്തിന്റെ മഹത്തായ ദൃഷ്ടാന്തങ്ങളായി ലോകം മുഴുവൻ അറിയപ്പെടുന്നത്. ഇരുപതാം ശതകത്തിലെ നാടകവേദിയിൽ സർറിയലിസം വമ്പിച്ച പരിവർത്തനങ്ങൾ വരുത്തി. നാടകത്തിനു പുറമെ കവിത, കഥ, നോവൽ എന്നീ സാഹിത്യരൂപങ്ങളിലും സർറിയലിസ്റ്റ് സമീപനം പുതിയ പരീക്ഷണങ്ങൾക്ക് വഴിതെളിച്ചിട്ടുണ്ട് . ഫ്രാൻസ് കാഫ്കയുടെ കഥകളിലും നോവലുകളിലും ലൂയി ബന്യൂവലിന്റെ ചലച്ചിത്രങ്ങളിലും സർറിയലിസ്റ്റ് മാതൃകയിലുളള അതീതകല്പനകൾ നിർണായകമായ പങ്കു വഹിക്കുന്നു. ഏഞ്ജൽ'സ് എഗ്ഗ്, എൽ ടോപ്പോ തുടങ്ങിയ ചലച്ചിത്രങ്ങളെയും ഈ കലാ പ്രസ്ഥാനം സ്വാധീനിച്ചു.
ചരിത്രം

ഒന്നാം ലോകമഹായുദ്ധകാലത്തെ ദാദാ രചനകൾക്കു ശേഷം 1920-കളിൽ പാരീസ് ഏറ്റവും പ്രധാന കേന്ദ്രമായി രൂപപ്പെട്ട് സർറിയലിസം ലോകമെമ്പാടും വ്യാപിച്ചു.പ്രത്യക്ഷയാഥാർഥ്യങ്ങളെ ചിത്രീകരിക്കുന്ന റിയലിസത്തിന്റെ പരിമിതികളെ അതിലംഘിക്കാൻ കലാകാരൻമാർ നടത്തിയ അന്വേഷണത്തിൽ നിന്നാണ് യൂറോപ്പിലെ ചിത്രകലാരംഗത്ത് സർറിയലിസം രൂപം കൊണ്ടത്. അചിരേണ അടിസ്ഥാനപരമായ ഒരു കലാദർശനമായി അതു വികസിക്കുകയും മറ്റു കലകളിലേക്കും സാഹിത്യത്തിലേക്കും വ്യാപിക്കുകയും ചെയ്തു. ഇംപ്രഷനിസത്തിൽനിന്ന് ആരംഭിച്ച പരീക്ഷണങ്ങളുടെ പരിണതഫലമാണ് ചിത്രകലയിലെ സർറിയലിസം.
സിദ്ധാന്തം

റിയലിസത്തിന് യാഥാർഥ്യങ്ങളുടെ ബാഹ്യപ്രതീതി പകർത്തിവയ്ക്കുവാൻ മാത്രമേ കഴിയുന്നുള്ളുവെന്നും അവയ്ക്കു പിന്നിലെ സമഗ്രവും സങ്കീർണവുമായ സാക്ഷാൽ യാഥാർഥ്യം കലാസൃഷ്ടിയിലൂടെ ആസ്വാദകർക്ക് അനുഭവപ്പെടുത്തിയാൽ മാത്രമേ കല സാർഥകവും സൃഷ്ടിപരവും ആകുകയുള്ളുവെന്നും സർറിയലിസം കരുതുന്നു. യാഥാർഥ്യത്തിന്റെ പിന്നിലെ യാഥാർഥ്യം അഥവാ പ്രത്യക്ഷപ്രതിഭാസങ്ങളിൽ മാത്രം ഒതുങ്ങിനില്ക്കാത്തതും അനുഭവിച്ചു മാത്രം അറിയാവുന്നതുമായ യാഥാർഥ്യം മൂർത്തമായി ആവിഷ്ക്കരിക്കാനാണ് അത് ശ്രമിക്കുന്നത്. പരിചിതമായ രൂപത്തിലുള്ള സ്വാഭാവികതയോടും ലാളിത്യത്തോടും കാര്യകാരണബന്ധത്തോടുംകൂടി അതിനെ ചിത്രീകരിക്കാൻ കഴിയുകയില്ല. അതിനാൽ പ്രത്യക്ഷതലത്തിൽ അസംഭവ്യങ്ങളും പൊരുത്തക്കേടുകൾ ഉണ്ടെന്നു തോന്നിക്കുന്നവയുമായ രൂപങ്ങളും അസാധാരണ വർണവിന്യാസങ്ങളും അടങ്ങുന്ന ചിത്രങ്ങൾ രചിച്ച് അവയിലൂടെ യാഥാർഥ്യത്തിന്റെ അദൃശ്യതലങ്ങൾ വ്യഞ്ജിപ്പിക്കാൻ ആ ആശയത്തിനായി.
ചില സർറിയലിസ്റ്റ് ചിത്രങ്ങൾ


പ്രമാണം:MagrittePipe.jpg|റെനെ മാഗ്രിതെ "ദിസ് ഇസ് നോട്ട് എ പൈപ്പ്." ദ് ട്രെച്ചറി ഓഫ് ഇമേജസ് 1928-1929
പ്രമാണം:The Persistence of Memory.jpg|സാൽ‌വദോർ ദാലി. ദ് പെർസിസ്റ്റന്സ് ഓഫ് മെമറി. 1931.
പ്രമാണം:L'Ange du Foyeur.jpg|Max Ernst, ൽ'ആൻഷ് ദു ഫൊയൂർ ഊ ല് ത്രയോംഫ് ദ് സര്റിയലിസ്മേ. 1937. എണ്ണച്ചായചിത്രം, 114 x 146 cm. സ്വകാര്യ ശേഖരത്തിൽ നിന്ന്.
പ്രമാണം:Indefinite Divisibility.jpg|യിവെസ് റ്റാൻ‌ഗ്വെ ഇൻഡെഫിനിറ്റ് ഡിവിസിബിലിറ്റി 1942
പ്രമാണം:The real me by Achraf Baznani.jpg|Achraf Baznani

അവലംബം


വർഗ്ഗം:കല
വർഗ്ഗം:സർ റിയലിസം
വി.ടി. മുരളി

പ്രശസ്ത മാപ്പിളപ്പാട്ട് ഗായകനും മലയാള ചലച്ചിത്ര പിന്നണിഗായകനുമാണ് വി.ടി. മുരളി. തേൻതുള്ളി എന്ന ചിത്രത്തിലെ മുരളി പാടിയ 'ഓത്തുപള്ളീലന്ന് നമ്മൾ പോയിരുന്ന കാലം' എന്ന ഗാനം വളരെ പ്രശസ്തമാണ്. ചലച്ചിത്ര പിന്നണിഗാനരംഗത്തു പ്രവർത്തിക്കുന്നതിനു പുറമെ നാടകഗാനങ്ങളും ലളിതഗാനങ്ങളും മാപ്പിളപ്പാട്ടുകളും നാടൻ പാട്ടുകളും പാടുന്നു. കേരള സ്റ്റേറ്റ് ഫിലിം ഡെവലപ്മെന്റ് കോർപ്പറേഷൻ ഡയറക്ടർ ബോർഡിൽ അംഗമായിരുന്നു.
ജീവിതരേഖ

പ്രശസ്തകവി വി.ടി.കുമാരന്റെയും ശാന്തയുടെയും മകനായി 1955 നവംബർ 18-ന് കോഴിക്കോട് ജില്ലയിലെ വടകരയിൽ ജനിച്ചു.. തിരുവനന്തപുരം ശ്രീ സ്വാതിതിരുനാൾ സംഗീത കോളേജിൽ നിന്ന് ഗാനഭൂഷണം ബിരുദം നേടി. കേരള സർക്കാർ സർവ്വീസിൽ കേരള വാട്ടർ അതോറിറ്റിയുടെ കോഴിക്കോട് ഓഫീസിൽ ജീവനക്കാരനായിരുന്നു. ശശികലയാണ് ഭാര്യ. മക്കൾ ഇന്ദു, നീത.
പുസ്തകങ്ങൾ

*'രാഗമലയാളം' ഒലീവ് പബ്ലിക്കേഷൻസ് കോഴിക്കോട്
:ത്യാഗരാജൻ, ജയദേവൻ, വി.ടി. മുരളിയുടെ ഗുരു കൂടിയായ പ്രശസ്ത സംഗീത സംവിധായകൻ രാഘവൻ മാഷ് എന്നറിയപ്പെടുന്ന കെ.രാഘവൻ എന്നിവരെക്കുറിച്ചും വടകരയുടെ സംഗീത പാരമ്പര്യത്തെക്കുറിച്ചും ഈ ഗ്രന്ഥത്തിൽ പ്രതിപാദിച്ചിട്ടുണ്ട്.
*'സംഗീതത്തിന്റെ കേരളീയ പാഠങ്ങൾ' കേരള ഭാഷാഇൻസ്റ്റിറ്റ്യൂട്ട്.
*'തുറന്നു വച്ച സംഗീത ജാലകങ്ങൾ' മാതൃഭൂമി കോഴിക്കോട്
പുരസ്കാരങ്ങൾ

*2009ലെ അബുദാബി യുവകലാസാഹിതി കാമ്പിശ്ശേരി പുരസ്കാരം.
*2008ലെ കുവൈത്ത് കേരള അസോസിയേഷന്റെ തോപ്പിൽ ഭാസി അവാർഡ്
*2008ൽ കൂടത്താങ്കണ്ടി കുഞ്ഞികൃഷ്ണൻ നമ്പ്യാർ സ്മാരക ഗ്രാമദീപം പുരസ്കാരം
*2007ൽ ലളിതസംഗീത ആലാപനത്തിനുള്ള സംഗീതനാടക അക്കാദമി അവാർഡ്.
*2005ലെ മാപ്പിള കലാ അക്കാദമിയുടെ ചാന്ദ്പാഷാ പുരസ്കാരം.
*2003ലെ മികച്ച നാടകഗായകനുള്ള കേരള സംഗീത നാടക അക്കാദമി പുരസ്കാരം.
ചിത്രശാല


File:MURALI 1.jpg|2012 മെയ് 25 ന് ദുബൈയിൽ വെച്ചു നടന്ന "ഓത്തുപള്ളീലന്ന് നമ്മൾ" എന്ന ഗാനസന്ധ്യയിൽ പങ്കെടുത്ത് ഗാനമാലപിക്കുന്ന വി.ടി. മുരളി

ലഘുചിത്രം|malayalam singer, at Blathur
അവലംബം


പുറത്തേക്കുള്ള കണ്ണികൾ

*മലയാളം വാരിക, 2012 മെയ് 11


വർഗ്ഗം:ഇന്ത്യൻ ഗായകർ
വർഗ്ഗം:1955-ൽ ജനിച്ചവർ
വർഗ്ഗം:നവംബർ 18-ന് ജനിച്ചവർ
വർഗ്ഗം:കോഴിക്കോട് ജില്ലയിൽ ജനിച്ചവർ
സെപ്റ്റംബർ 29

__NOEDITSECTION__
ഗ്രിഗോറിയൻ കലണ്ടർ പ്രകാരം സെപ്റ്റംബർ 29 വർഷത്തിലെ 272 (അധിവർഷത്തിൽ 273)-ാം ദിനമാണ്.
ചരിത്രസംഭവങ്ങൾ


* 1885 - ഇംഗ്ലണ്ടിലെ ബ്ലാക്ക്‌പൂളിൽ ആദ്യത്തെ പൊതുജനോപയോഗത്തിനുള്ള വൈദ്യുത ട്രാം വേ പ്രവർത്തനമാരംഭിച്ചു.
* 1960 - സോവിയറ്റ് നേതാവ് നികിത ക്രൂഷ്‌ചേവ് ഐക്യരാഷ്ട്രസഭാ സമ്മേളനം അലങ്കോലപ്പെടുത്തി.
* 2014 - ഒ. പനീർശെൽവം തമിഴ്നാടിന്റെ മുഖ്യമന്ത്രിയായി സത്യപ്രതിജ്ഞ ചെയ്യ്തു.

ജന്മദിനങ്ങൾ

* 1901 - നോബൽ സമ്മാന ജേതാവായിരുന്ന ഇറ്റാലിയൻ ശാസ്ത്രജ്ഞൻ എൻറികോ ഫെർമി
ചരമവാർഷികങ്ങൾ

* 2004 - എൻ. ബാലാമണിയമ്മ
മറ്റു പ്രത്യേകതകൾ

*

വർഗ്ഗം:സെപ്റ്റംബർ 29
സെപ്റ്റംബർ 30

__NOEDITSECTION__
ഗ്രിഗോറിയൻ കലണ്ടർ പ്രകാരം സെപ്റ്റംബർ 30 വർഷത്തിലെ 273 (അധിവർഷത്തിൽ 274)-ാം ദിനമാണ്.
ചരിത്രസംഭവങ്ങൾ


* 1882 - ലോകത്തിലെ ആദ്യ ജലവൈദ്യുത ഉല്പ്പാദന കേന്ദ്രം (ആപ്പിൾടൺ-എഡിസൺ ലൈറ്റ് കമ്പനി) അമേരിക്കയിലെ വിസ്കോൺസിനിലെ ആപ്പിൾടൺ എന്ന സ്ഥലത്ത് ഫോക്സ് നദിയിൽ സ്ഥാപിതമായി.
* 1947 - പാകിസ്താൻ ഐക്യരാഷ്ട്രസഭയിൽ ചേർന്നു.
* 1965 - ജനറൽ സുഹാർതോ ഇൻ‍ഡോനീഷ്യയിൽ അധികാരത്തിലേറി.
* 1993 - മഹാരാഷ്ടയിലെ ലത്തൂരിലും ഒസ്മാനാബാദിലും ഭൂകമ്പം.

ജന്മദിനങ്ങൾ

* 1980 - മാർട്ടിനാ ഹിംഗിസ്
ചരമവാർഷികങ്ങൾ

* എ.ഡി. 420 - ജെറോം - റോമൻ പുരോഹിതൻ, ദൈവശാസ്ത്രജ്ഞൻ, വിശുദ്ധൻ.
മറ്റു പ്രത്യേകതകൾ

* അന്താരാഷ്ട്ര പരിഭാഷാ ദിനം


വർഗ്ഗം:സെപ്റ്റംബർ 30
അവിട്ടത്തൂർ മഹാദേവക്ഷേത്രം

കേരളത്തിലെ തൃശൂർ ജില്ലയിലെ ഇരിഞ്ഞാലക്കുടയിൽ നിന്നും നാല് കിലോമീറ്റർ അകലെയുള്ള അവിട്ടത്തൂർ ഗ്രാമത്തിലാണ് അവിട്ടത്തൂർ ശിവക്ഷേത്രം സ്ഥിതി ചെയ്യുന്നത്‌. ഈ ക്ഷേത്രത്തിന്‌ ഒരു മഹാക്ഷേത്രത്തിൻറെ പ്രൗഡിയുണ്ട്‌. ക്ഷേത്ര നിർമ്മാണശൈലി പ്രാചീനത വിളിച്ചറിയിക്കുന്നു. പരശുരാമൻ സ്ഥാപിച്ചു എന്നു വിശ്വസിക്കപ്പെടുന്ന 108 ശിവക്ഷേത്രങ്ങളിൽ ഒന്നാണ് അവിട്ടത്തൂർ ക്ഷേത്രം
thumb|300px|പടിഞ്ഞാറേ ക്ഷേത്രഗോപുരം
ചരിത്രം

അവിട്ടത്തൂർ ഗ്രാമത്തിലെ 28 ഇല്ലക്കാരുടേതായിരുന്നു ഈ ക്ഷേത്രം. ഇന്ന് അതിൽ മിക്ക ഇല്ലങ്ങളും ഇല്ല. പരശുരാമൻ പ്രതിഷ്ഠ നടത്തി എന്നു വിശ്വസിക്കപ്പെടുന്ന ഈ ക്ഷേത്രത്തിൽ പിന്നീട്‌ അഗസ്ത്യമുനി സാന്നിദ്ധ്യം ചെയ്ത്‌ ഗ്രാമവാസികൾക്ക് നേതൃത്വം നൽകി ക്ഷേത്രത്തിലെ ആചാരനുഷ്ഠാനങ്ങൾക്ക് രൂപം നൽകിയതാണെന്നും പറയപ്പെടുന്നു. പ്രസിദ്ധമായ അവിട്ടത്തൂർ ശാസനം ക്ഷേത്രത്തിൻറെ പ്രാചീനതയിലേക്ക് വിരൽചൂണ്ടുന്നതാണ്.
പ്രതിഷ്ഠകൾ

thumb|300px|നാലമ്പലവും വട്ട ശ്രീകോവിലും
സാമാന്യം വലിയ രണ്ടുനില വട്ടശ്രീകോവിലുള്ള ഈ ക്ഷേത്രത്തിൽ മുഖ്യ പ്രതിഷ്ഠ ശിവനാണ്. പടിഞ്ഞാട്ട് ദർശനമായി രൗദ്രഭാവത്തിലാണ് ശിവൻ ഇവിടെ വാഴുന്നത്. ശ്രീകോവിലിൽ കാണുന്ന വലിയ ശിവലിംഗം കിരാതമൂർത്തി സങ്കല്പത്തിലാണ് ആരാധിക്കുന്നത്‌. എന്നാൽ ദക്ഷിണാമൂർത്തി, ഉമാമഹേശ്വരൻ എന്നീ ഭാവങ്ങളും ഇവിടെ ശിവപ്രതിഷ്ഠയ്ക്കുണ്ട്. ഉപദേവതകൾ ഗണപതിയും നാഗരാജാവും നാഗയക്ഷിയും അയ്യപ്പനും നന്ദിയുമാണ്. കൂടാതെ ക്ഷേത്രത്തിനകത്തുള്ള ഹോമകുണ്ഡത്തിനടുത്ത്‌ അഗസ്ത്യമുനിയുടെ പ്രതിഷ്ഠയുണ്ട്‌.
ക്ഷേത്രം

ക്ഷേത്രത്തിൻറെ നമസ്കാരമണ്ഡപത്തിനു മുകളിൽ കലാവിരുതോടെ രചിച്ച പാലാഴിമഥനം കഥയും, ശ്രീകോവിലിലെ കിരാതം കഥയും വളരെ മനോഹരമാണ്.
അവിട്ടത്തൂർ ശാസനം

ഇരിങ്ങാലക്കുടയ്ക്കടുത്തുള്ള അവിട്ടത്തൂരിലെ താഴെക്കാട്ടു പള്ളിയിൽ സ്ഥാപിക്കപ്പെട്ട ശാസനം. ഊരിന്റെ ഭരണത്തിൽ പൊതുവാളിനെയും ഊരാളന്മാരെയും നിയന്ത്രിക്കുന്നതാണ് വിഷയം. കുലശേഖരരാജാവ് കോതരവിയുടെ ഈ ലിഖിതത്തിൽ . (എ. ഡി. 917). ചേരമാൻ മാതേവിയുടെ ചേരിക്കൽനിലം (രാജഭൂമി) അവിട്ടത്തൂർ ശിവക്ഷേത്രത്തിലേക്ക് ചേരുമ്പോൾ ചെയ്ത വ്യവസ്ഥകളാണുള്ളത്. കടകൊട്ടു കച്ചം കച്ചം' എന്നറിയപ്പെടുന്ന ഈ വ്യവസ്ഥകളാൽ ഊരാളർ കർശനമായി നിയന്ത്രിക്കപ്പെടുന്നതായി മനസ്സിലാക്കാം. താഴെക്കാട്ട് ശിവക്ഷേത്രത്തിലെ ഊരാളരെയാകാം ഇവിടെ പരാമർശിക്കുന്നതെന്ന് അഭിപ്രായമുണ്ട്. മൂഴിക്കളം കച്ചം പോലെയുള്ള ചട്ടങ്ങളാണ് കടങ്കാട്ടു കച്ചം. ആയിരവർ എന്ന ഊരിന്റെ ഭരണ കാര്യത്തിൽ ഊരാളരും പൊതുവാളും ഇടപെട്ടു കൂടെന്നും കല്പനയുണ്ട്.

താഴെക്കാട്ട് പീടിക പണിത് കച്ചവടം ചെയ്തു കൊള്ളാൻ രണ്ടുവ്യാപാരികൾക്ക് ‍ അനുമതി നൽകുന്ന ഒരു രേഖയും താഴെക്കാട്ടുപള്ളിയിലുണ്ട്. ഇത് താഴെക്കാട്ടു പള്ളിലിഖിതം (എ.ഡി. 1024) എന്നറിയപ്പെടുന്നു
വിശേഷദിവസങ്ങൾ

ക്ഷേത്രത്തിലെ ഉത്സവം മകരമാസത്തിലാണ്. തിരുവാതിര ആറാട്ടായി പത്ത് ദിവസം ആഘോഷിക്കുന്നു. ആദ്യകാലങ്ങളിൽ ധനുമാസത്തിൽ തുടങ്ങി മകരമാസത്തിൽ തിരുവാതിര ആറാട്ടായി 28 ദിവസത്തെ ഉത്സവം ഉണ്ടായിരുന്നു. പിന്നീടുണ്ടായ സാമ്പത്തികക്ലേശങ്ങൾ മൂലം പത്തുദിവസമാക്കി ചുരുക്കുകയായിരുന്നു. കൂടാതെ, ശിവരാത്രിയും അതിവിശേഷമാണ്. ക്ഷേത്രത്തിലെ പ്രതിഷ്ഠാദിനം മിഥുനമാസത്തിലെ മകം നക്ഷത്രത്തിലാണ്. അന്നേദിവസം ഇത് വളരെ ഭംഗിയായി പ്രതിഷ്ഠാദിനം ആഘോഷിക്കുന്നുണ്ട്.
ചിത്രശാല


ചിത്രം:AvittathurSivaTemple2.JPG|ഊട്ടുപുര
ചിത്രം:AvittathurSivaTemple3.JPG|അഗസ്ത്യമുനി തപസ് ചെയ്തു എന്നു വിശ്വസിക്കപ്പെടുന്ന സ്ഥലം
ചിത്രം:AvittathurSivaTemple4.JPG|കിഴക്കെ ഗോപുരം
ചിത്രം:AvittathurSivaTemple6.JPG|പടിഞ്ഞാറെ നടപന്തൽ

അവലംബം


വർഗ്ഗം:നൂറ്റെട്ട് ശിവക്ഷേത്രങ്ങൾ
വർഗ്ഗം:കേരളത്തിലെ ഗ്രാമക്ഷേത്രങ്ങൾ
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
കപിലവസ്തു

from Kapilavastu, proceeding to meet his son the Buddha walking in mid-air (head raised at the bottom of the panel), and to give him a Banyan tree (bottom left corner). The dream of Maya at the top of the panel is a sure marker of Kapilavastu. Sanchi.]]

ഇന്ത്യൻ ഉപഭൂഖണ്ഡത്തിലെലെ ഒരു പുരാതന നഗരവും ശാക്യവംശത്തിന്റെ രാജ്യതലസ്ഥാനവുമായിരുന്നു കപിലവസ്തു. ഇപ്പോൾ നേപ്പാളിലാണിത് സ്ഥിതി ചെയ്യുന്നത്. ശുദ്ധോദന രാജാവും മായാദേവിയും, വീടുവിട്ടിറങ്ങുന്നതുവരെ അവരുടെ മകനായ സിദ്ധാർത്ഥ രാജകുമരനും ഇവിടെയാണ് ജീവിച്ചിരുന്നത് എന്നു കരുതുന്നു. ശ്രീബുദ്ധന്റെ ജന്മസ്ഥലമായ ലുംബിനിക്കടുത്ത് സ്ഥിതി ചെയ്യുന്ന ഈ സ്ഥലം ബുദ്ധമത തീർത്ഥാടനകേന്ദ്രമാണ്. കപിലവസ്തു രാജ്യത്തിന്റെ വലിയ ഒരു ഭാഗം ഇന്ന് നേപ്പാളിലും ബാക്കി ഇന്ത്യയിലും സ്ഥിതി ചെയ്യുന്നു.

ശാക്യരുടെ തലസ്ഥാനവും ഗൗതമ ബുദ്ധന്റെ പിതാവ് രാജഭരണം നടത്തിയിരുന്ന സ്ഥലവും ആയതിനാൽ, കപിലവസ്തു ഗൗതമ ബുദ്ധന്റെ ബാല്യകാല വസതിയായിരുന്നുവെന്ന് തിപിടകം പോലുള്ള ബുദ്ധമത പ്രാമാണിക ഗ്രന്ഥങ്ങൾ അവകാശപ്പെടുന്നു. സിദ്ധാർത്ഥ ഗൗതമൻ തന്റെ ജീവിതത്തിന്റെ 29 വർഷം ചെലവഴിച്ച സ്ഥലമാണ് കപിലവസ്തു. ബുദ്ധമത ഗ്രന്ഥങ്ങൾ പ്രകാരം വേദമുനി കപിലന്റെ പേരിലാണ് ഈ നഗരം അറിയപ്പെടുന്നത്.

യുനെസ്കോ ലുംബിനിക്കൊപ്പം കപിലവസ്തുവിനേയും ലോക പൈതൃകകേന്ദ്രമായി പ്രഖ്യാപിച്ചിട്ടുണ്ട്.
കപിലവസ്തുവിനായി നടത്തിയ പര്യവേഷണങ്ങൾ

ഇവിടെ തീർത്ഥാടനം നടത്തിയ ചൈനീസ് ബുദ്ധ സന്യാസിമാരായ ഫാഹിയനും പിന്നീട് ഷ്വാൻ ത്സാങ്ങും എഴുതിയ വിവരണങ്ങളെ ആശ്രയിച്ചാണ് പത്തൊൻപതാം നൂറ്റാണ്ടിൽ കപിലവാസ്തു എന്ന ചരിത്രപ്രധാനമായ സ്ഥലത്തിനായുള്ള തിരച്ചിൽ നടത്തിയത്.

ഒരു വിഭാഗം പുരാവസ്തുശാസ്ത്രജ്ഞരുടെ അഭിപ്രായത്തിൽ ഈ സ്ഥാനം നേപ്പാളിലെ ഇന്നത്തെ തിലൗറകോട്ടിലും മറ്റുചില പുരാവസ്തുശാസ്ത്രജ്ഞരുടെ അഭിപ്രായത്തിൽ ഈ സ്ഥാനം ഇന്നത്തെ ഇന്ത്യയിലെ പിപ്രാവയിലുമാണ്: ഈ രണ്ടു സ്ഥലങ്ങളും പുരാതന കപിലവസ്തു രാജ്യത്തിന്റെ ഭാഗമായിരുന്നു. ഇവിടെ രണ്ടു സ്ഥലത്തുനിന്നും പുരാവസ്തു അവശിഷ്ടങ്ങൾ ലഭിക്കുകയും ചെയ്തിട്ടുണ്ട്.
അവലംബം

വർഗ്ഗം:ബുദ്ധമതം
വർഗ്ഗം:നേപ്പാൾ
വർഗ്ഗം:നേപ്പാളിലെ ചരിത്രപ്രധാനമായ സ്ഥലങ്ങൾ
വർഗ്ഗം:നേപ്പാളിലെ പട്ടണങ്ങൾ